ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
பிரதமர் பாரதிய ஜன ஔஷதி கேந்திரா 2020- 21ஆம் ஆண்டின் முதல் இரண்டு மாதங்களில் 100 கோடி ரூபாய் அளவிற்கு விற்பனை செய்து சாதனை.
2019- 20 ஆம் ஆண்டில் இதே காலத்தில் 40 கோடி ரூபாய் அளவிற்கு விற்பனை செய்திருந்தது.
பிரதமர் பாரதிய ஜன ஔஷதி கேந்திராக்கள்  2020- 21ஆம் ஆண்டில் முதல் இரண்டு மாதங்களில், 100 கோடி ரூபாய் அளவிற்கு விற்பனை செய்து சாதனை புரிந்துள்ளன. 2019- 20 ஆம் ஆண்டில் இதே காலத்தில் விற்பனை 40 கோடி ரூபாய் அளவிற்கு இருந்தது.
மார்ச், ஏப்ரல், மே 2020 வரையிலான காலத்தில் சுமார் 144 கோடி ரூபாய் மதிப்பிலான தரமான, வாங்கக்கூடிய விலையிலான, மருந்துப் பொருள்களை இந்த கேந்திரங்கள் விற்பனை செய்துள்ளன. இதனால், கோவிட்-19 நோயால் நாடு பாதிக்கப்பட்டிருந்த காலத்தின் போது, குடிமக்களுக்கு 800 கோடி ரூபாய் அளவிலான சேமிப்பு செய்ய முடிந்தது
“கோவிட்-19 பெருந்தொற்று உள்ள சிரமமான காலத்தில் அனைவருக்கும் அனைத்து மருந்துகளும் முழுமையாகக் கிடைப்பதை உறுதிசெய்வதற்கு நாங்கள் பொறுப்பேற்றுக் கொண்டுள்ளோம்” என்று மத்திய இரசாயனம் மற்றும் உரத்துறை அமைச்சர் திரு டி வி சதானந்த கவுடா கூறியுள்ளார். பிரதமர் பாரதிய ஜன ஔஷதி பரியோஜனா  திட்டத்தை பிரதமர் பாரதிய ஜன ஔஷதி கேந்திரங்கள் மூலமாக நடைமுறைப்படுத்துவதில் BPPI யின் முக்கியமான பங்கு குறித்து அவர் திருப்தி தெரிவித்தார்.
நெருக்கடி காலத்தில் BPPI ஊழியர்கள், கேந்திரங்களின் உரிமையாளர்கள், விநியோகஸ்தர்கள், இதர பங்குதாரர்கள் ஆகியோர் அனைவரும் கரம் கோர்த்து பெருந்தொற்றுக்கு எதிராகப் போராடி வருகின்றனர். இந்த சவாலான காலத்தில் BPPI அனைத்து பங்குதாரர்களுடனும், நுகர்வோருடனும் இணைந்து நிற்கிறது. பிரதமர் பாரதிய ஜன ஔஷதி கேந்திரங்கள்  தொடர்ந்து செயல்பட்டு, பங்காற்றி வருகின்றன
(Visitor Counter : 206
பெண்கள் மற்றும் குழந்தை நலன் அமைச்சகம்
மத்திய மகளிர் மற்றும் குழந்தைகள் மேம்பாட்டு அமைச்சகம் தேசிய பெண் குழந்தைகள் தினத்தை கொண்டாடியது
இந்த ஆண்டு தேசிய பெண் குழந்தை தினக் கொண்டாட்டத்தின் ஒரு பகுதியாக மத்திய மகளிர் மற்றும் குழந்தைகள் மேம்பாட்டு அமைச்சகம், மக்கள் பங்கேற்கும் நிகழ்ச்சியை நடத்த தீர்மானித்தது. பெண் குழந்தைகளின் மதிப்பு தொடர்பான நிகழ்ச்சிகளை ஜனவரி 18 முதல் 24 வரை ஏற்பாடு செய்யுமாறு மாநிலங்கள், யூனியன் பிரதேசங்களை அமைச்சகம் கேட்டுக் கொண்டது. இந்தப் பிரச்சாரத்தை சமூக ஊடக தளங்களில் பதிவேற்ற தகவல் ஹேஷ்டாக்  ஒன்றை உருவாக்கியுள்ளது.
பெண் குழந்தைகளின் மகிமை மற்றும் குழந்தைகள் உரிமை குறித்த நேர்மறையான செய்திகளை பரப்பும் வகையில் தேசிய குழந்தைகள் தினம் கொண்டாடப்படுகிறது. இந்த 5 நாட்களில் இயக்கங்கள், வீடு வீடாகச் சென்று பிரச்சாரங்கள், பள்ளிக் குழந்தைகளுக்கான நிகழ்ச்சிகள், சுவரொட்டிகள், முழக்கங்களை எழுதுதல், ஓவியம் வரைதல், சுவரோவியங்கள் வரைதல் போட்டிகள் உள்ளிட்ட பல்வேறு நிகழ்ச்சிகள் நடத்தப்பட்டன. பெண் குழந்தைகளுக்கு ஊட்டச்சத்து வழங்குதல், அவர்களின் ஆரோக்கியம் உள்ளிட்ட விவாதங்கள், மரம் நடும் நிகழ்ச்சிகள் ஆகியவற்றுக்கும் ஏற்பாடு செய்யப்பட்டன. கல்வி, விளையாட்டு, சமூக நலன் ஆகிய துறைகளில் உள்ளூர் சாம்பியன்களைப் பாராட்டும் நிகழ்ச்சிகளுக்கும் ஏற்பாடு செய்யப்பட்டிருந்தன.
மத்திய அரசின் முக்கியத் திட்டமான, “பெண் குழந்தையைப் பாதுகாப்போம் பெண் குழந்தைகளுக்கு கற்பிப்போம்” என்ற முன்முயற்சி 2015 ஆம் ஆண்டு தொடங்கப்பட்டது. பாலின பாகுபாட்டை அகற்றி, பெண் குழந்தைகளைப் பாதுகாத்து அவர்களுக்கு உரிய கல்வியை வழங்குவதே இதன் நோக்கமாகும். இந்தத் திட்டம் பல்வேறு அளவுகோல்களில் முன்னேற்றம் கண்டு நாட்டின் மிகச் சிறந்த திட்டமாக மாறியுள்ளது.
பெண் குழந்தைகளுக்கு மதிப்பளிக்கும் விதத்தில் மத்திய மகளிர் மற்றும் குழந்தைகள் மேம்பாட்டு அமைச்சகம் ஆண்டுதோறும் ஜனவரி 24ந் தேதியை தேசிய பெண் குழந்தைகள் தினமாக கொண்டாடி வருகிறது.
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 03.11.2017 அன்று ஒரு பீப்பாய்க்கு 59.61 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 03.11.2017 அன்று ஒரு பீப்பாய்க்கு 59.61 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயு துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 02.11.2017 அன்று 59.07 அமெரிக்க டாலராக இருந்த கச்சா எண்ணெயின் விலை 03.11.2017 அன்று 59.61 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 03.11.2017 ரூ. 3849.43 ஆகவும் 02.11.2017 அன்று ரூ. 3815.80 ஆகவும் இருந்தது. 03.11.2017 அன்று ரூ. 64.58 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 02.11.2017 அன்று ரூ. 64.59 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 3, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
59.61

|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3849.43

|
|
டாலருக்கு நிகரான இந்திய ரூபாயின் மாற்று மதிப்பு
|
|
64.58
ரெயில்வே அமைச்சகம்
காத்திருப்பு பட்டியல் ரெயில் பயணச் சீட்டு உறுதி அடைய வாய்ப்பு உள்ளதா என்று கணிக்கும் கருவி
ரயில்களில் பயணம் செய்ய முன்பதிவு செய்து காத்திருக்கும் பட்டியலில் இடம் பெற்றிருக்கும் பயணச்சீட்டுகள் உறுதி செய்யப்பட வாய்ப்புள்ளதா என்பதை கணிக்கும் கருவி உருவாக்கப்பட்டுள்ளது. இதனை முன்பதிவு செய்யும் போதே பி.என்.ஆர். எண் மூலம் தெரிந்து கொள்ள முடியும். கடந்த இரண்டு வருடங்களாக இதே காலகட்டத்தில் காத்திருப்போர் பட்டியல் மற்றும் உறுதி செய்யப்பட்ட நிலவரம் குறித்து பகுப்பாய்வு செய்து தெரிவிக்கும்.
இதன் முக்கிய அம்சங்கள் வருமாறு:
- பொது ஒதுக்கீட்டில் காத்திருப்பு பட்டியலின் நிலவரத்தை இது கணிக்கிறது.
- விடுமுறைக்கால நெரிசல் கால காத்திருப்பு பட்டியலையும் இது ஆய்வு செய்யும்.
- முந்தைய ஆண்டில் இதே பயணத்தின் போது உறுதி செய்யப்பட்ட கடைசி காத்திருப்பு பயணச்சீட்டின் விவரத்தை இது டிஜிட்டல் பலகையில் தெரிவிக்கும்.
- iv. நடப்பு நிலவரத்தை பொறுத்து இந்தக் கணிப்பு செய்யப்படும்.
தற்போதைக்கு இந்த வசதி ஐ.ஆர்இ.சி.டி.சி. வலைத்தளத்தில் மட்டும் உள்ளது. ஜூன் 13-ம் தேதி முதல் இந்த வசதி செயல்பாட்டில் உள்ளது. லாகின் செய்யாமல் இந்த வசதியை பயன்படுத்த முடியாது.
ரயில்வே இணை அமைச்சர் திரு ராஜன் கோகெய்ன் மாநிலங்களவையில் எழுத்து மூலம் அளித்த பதிலில் இத்தகவலை தெரிவித்தார்.
------
(Visitor Counter : 104
உள்நாட்டு விமானப் போக்குவரத்து அமைச்சகம்
மத்திய விமானப்போக்குவரத்துத் துறை அமைச்சர் திரு ஜோதிர் ஆதித்ய எம் சிந்தியா அமிர்தசரஸ்-கேட்விக் இடையே நேரடி விமான சேவையை தொடங்கி வைத்தார்
மத்திய விமானப்போக்குவரத்துத் துறை அமைச்சர் திரு ஜோதிர் ஆதித்ய எம் சிந்தியா, அமிர்தசரஸ்-கேட்விக் நகரங்களுக்கு இடையே நேரடி விமான சேவையை இன்று தொடங்கி வைத்தார்.
அமிர்தசரஸ்-கேட்விக் இடையே இடைநில்லா விமான சேவையை ஏர்இந்தியா நிறுவனம் இன்று முதல் வழங்குகிறது.
இந்நிகழ்ச்சியில் பேசிய விமானப்போக்குவரத்துத்துறை அமைச்சர் திரு ஜோதிர் ஆதித்ய எம் சிந்தியா, புதிய சர்வதேச போக்குவரத்து மூலம் பிராந்தியம் வளர்ச்சி பெறும் என்று கூறினார். இங்கிலாந்தில் லட்சக்கணக்கான பஞ்சாப் மக்கள் வசித்து வரும் நிலையில், இந்த புதிய சேவை 2 நாடுகளிலும் வசிக்கும் குடும்பத்தினரை இணைக்கும் என்று தெரிவித்தார்.
இந்த விமான சேவை வாரத்திற்கு 3 நாட்கள் இயக்கப்படும் என்றும், அமிர்தசரஸ்-இங்கிலாந்து இடையே இயக்கப்படும் 3-வது சேவை இதுவாகும் என்றும் அவர் கூறினார்.
இளைஞர் நலன் மற்றும் விளையாட்டு அமைச்சகம்
விளையாட்டு அமைச்சகம் வெளியிட்ட நிலையான செயல்பாட்டு வழிமுறைகளின் படி ஒலிம்பிக் பயிற்சி மீண்டும் தொடங்கியுள்ளதை நீச்சல் போட்டியாளர்கள் வரவேற்றுள்ளனர்
இளைஞர் விவகாரங்கள் மற்றும் விளையாட்டு அமைச்சகம் வெளியிட்ட விளையாட்டுகளுக்கான நிலையான செயல்பாட்டு வழிமுறைகளின் படி ஒலிம்பிக் பயிற்சி மீண்டும் தொடங்கியுள்ளதை நீச்சல் போட்டியாளர்கள் வரவேற்றுள்ளனர்.
நீச்சல் போட்டியாளர்கள் நீச்சல் குளங்களை பயன்படுத்திக் கொள்வதற்கான நிலையான செயல்பாட்டு வழிமுறைகளை இளைஞர் விவகாரங்கள் மற்றும் விளையாட்டு அமைச்சகம் வெள்ளிக்கிழமை அன்று வெளியிட்டது.
செப்டம்பர் 30-ஆம் தேதியிட்ட மத்திய உள்துறை அமைச்சகத்தின் உத்தரவில், கட்டுப்பாட்டு பகுதிகளில் உள்ள நீச்சல் குளங்களை தவிர இதர நீச்சல் குளங்களை மீண்டும் திறக்க அனுமதி அளிக்கப்பட்டது.
ஒலிம்பிக் தொகுதியில் B குறியீட்டை பெற்ற ஆறு நீச்சல் வீரர்களில் ஒருவரான விர்தாவால் காடே, மீண்டும் பயிற்சிகள் தொடங்கி உள்ளது குறித்து மகிழ்ச்சி தெரிவித்துள்ளார்.
"இது ஒரு மிகச்சிறந்த முடிவு. நீச்சல் வீரர்கள் தங்களது பழைய நிலைக்கு விரைவில் திரும்ப இது வழிவகுக்கும். மத்திய அரசு எடுத்துள்ள இந்த முடிவை மாநில அரசுகள் முழுவதுமாக ஆதரிப்பார்கள் என்று நான் நம்புகிறேன்," என்று அவர் கூறியுள்ளார்.
துரோணாச்சாரியா விருது பெற்ற பயிற்சி அளிப்பவரான நிஹார் அமீனும் இந்த முடிவை வரவேற்றுள்ளார். இந்திய நீச்சல் கூட்டமைப்பின் பொதுச் செயலாளர் மோனல் சோக்சியும் இதை வரவேற்றுள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663397
----
(Visitor Counter : 103
பிரதமர் அலுவலகம்
அருணாச்சலப் பிரதேசம் எனும் மகத்தான மாநிலத்திற்குப் பணியாற்றுவதும் அதன் உண்மையான ஆற்றலை உணரவைக்க உதவுவதும் பெருமைக்குரியது: பிரதமர்
அருணாச்சலுக்கான வளர்ச்சிப் பணிகள் பற்றிய மக்களின் கருத்தக்களுக்கு பிரதமரின் பதில்
பிரதமர் திரு நரேந்திர மோடியால் நேற்று தொடங்கப்பட்ட வளர்ச்சித் திட்டங்களுக்காக ட்விட்டரில் தங்களின் பாராட்டுக்களைத் தெரிவித்த மக்களுக்குப் பிரதமர் பதிலளித்துள்ளார். இட்டாநகரில் டோன்யி போலோ விமான நிலையத்தை நேற்று திறந்துவைத்த பிரதமர் 600 மெகாவாட் கமேங் புனல் மின் திட்டத்தை நாட்டுக்கு அர்ப்பணித்தார்.
வடகிழக்கில் வான்வழி போக்குவரத்தில் ஏற்பட்டுள்ள பிரமாண்ட எழுச்சி பற்றிய கருத்துக்குப் பிரதமர் கூறியிருப்பதாவது:
“ஆம், வடகிழக்கின் போக்குவரத்தைப் பொறுத்தவரை இது பிரமாண்டமான மாற்றம்தான். கூடுதல் சுற்றுலா பயணிகள் வருகைக்கும் வடகிழக்கைச் சேர்ந்த மக்கள் மற்ற பகுதிகளுக்கு எளிதாகப் பயணம் செய்வதற்கும் இது உதவும்.”
இந்த மாநிலத்தின் வளர்ச்சிக்குப் பிரதமரின் உறுதிப்பாடு குறித்து ஒருவர் எடுத்துரைத்திருப்பதற்குப் பிரதமரின் பதில்
” அருணாச்சலப் பிரதேச மக்கள் தனித்துவமானவர்கள். இவர்கள் தங்களின் தேசபக்த உணர்வில் ஊசலாட்டம் இல்லாதவர்கள். இந்த மகத்தான மாநிலத்திற்குப் பணியாற்றுவதும் அதன் உண்மையான ஆற்றலை உணரவைக்க உதவுவதும் பெருமைக்குரியது.”
பிரதமர் அலுவலகம்
இந்திய கடற்படையின் கொவிட் தொடர்பான நடவடிக்கைகளை பிரதமர் ஆய்வு செய்தார்
பல்வேறு நகரங்களில் உள்ள கடற்படை மருத்துவமனைகள் பொதுமக்களின் பயன்பாட்டுக்காக திறந்து வைக்கப்பட்டுள்ளன
லட்சத்தீவு மற்றும் அந்தமான் & நிகோபார் தீவுகளில் ஆக்சிஜன் கையிருப்பை கடற்படை அதிகரிக்கிறது
ஆக்சிஜன் கொள்கலன்கள் மற்றும் இதர பொருட்களை வெளிநாடுகளில் இருந்து இந்தியாவுக்கு கடற்படை கொண்டு வருகிறது
கொவிட் பணிகளுக்காக கடற்படை மருத்துவ பணியாளர்கள் நாட்டின் பல்வேறு பகுதிகளுக்கு அனுப்பப்பட்டுள்ளனர்
கடற்படை தளபதி அட்மிரல் கரம்பீர் சிங் பிரதமர் திரு நரேந்திர மோடியை இன்று சந்தித்தார்.
பெருந்தொற்றின் போது நாட்டு மக்களுக்கு உதவ இந்திய கடற்படை எடுத்து வரும் பல்வேறு நடவடிக்கைகள் குறித்து பிரதமரிடம் அவர் எடுத்துரைத்தார். அனைத்து மாநில அரசுகளையும் அணுகியுள்ள கடற்படை, மருத்துவமனை படுக்கைகள், போக்குவரத்து மற்றும் இதர உதவிகளை செய்து வருவதாக பிரதமரிடம் அவர் தெரிவித்தார்.
பல்வேறு நகரங்களில் உள்ள கடற்படை மருத்துவமனைகள் பொதுமக்களின் பயன்பாட்டுக்காக திறந்து வைக்கப்பட்டுள்ளன என்றும் பிரதமரிடம் அவர் கூறினார்.
கொவிட் பணிகளுக்காக கடற்படை மருத்துவ பணியாளர்கள் நாட்டின் பல்வேறு பகுதிகளுக்கு அனுப்பப்பட்டுள்ளனர் என்றும் பிரதமரிடம் அவர் தெரிவித்தார். போர்க்கள செவிலியர் உதவியாளர்கள் பயிற்சி அளிக்கப்பட்டுள்ள கடற்படையினர் கொவிட் பணிகளுக்காக அமர்த்தப்பட்டுள்ளனர்.
லட்சத்தீவு மற்றும் அந்தமான் & நிகோபார் தீவுகளில் ஆக்சிஜன் கையிருப்பை அதிகரிக்க கடற்படை உதவி வருகிறது என்று கடற்படை தளபதி அட்மிரல் கரம்பீர் சிங் பிரதமர் திரு நரேந்திர மோடியிடம் எடுத்துரைத்தார்.
ஆக்சிஜன் கொள்கலன்கள் மற்றும் இதர பொருட்களை பஹ்ரைன், கத்தார், குவைத் மற்றும் சிங்கப்பூர் உள்ளிட்ட நாடுகளில் இருந்து இந்தியாவுக்கு கடற்படை கொண்டு வந்துக் கொண்டிருக்கிறது என்றும் அவர் பிரதமரிடம் தெரிவித்தார்.
-----
(
ரெயில்வே அமைச்சகம்
சமூக சேவையாற்ற வேண்டும் என்ற தனது பொறுப்புடைமையின் ஒரு பகுதியாக மார்ச் 28 முதல் 8.5 லட்சத்திற்கும் அதிகமான உணவுப் பொட்டலங்களை தேவையுள்ளவர்களுக்கு ரெயில்வே விநியோகித்துள்ளது
இந்திய ரெயில்வே ஏழைகளுக்கும் தேவையுள்ளவர்களுக்கும் 28 மார்ச், 2020 முதல் இது வரையிலும் 8.5 லட்சத்திற்கும் அதிகமான உணவுப் பொட்டலங்களை விநியோகித்துள்ளது. வடக்கு, மேற்கு, கிழக்கு, தெற்கு மற்றும் தென்மத்திய ரெயில்வே மண்டலங்களில் உள்ள புதுதில்லி, பெங்களூர், ஹுப்ளி, மத்திய மும்பை, அகமதாபாத், பூசாவல், ஹௌரா, பாட்னா, கயா, ராஞ்சி, கதிஹார், தீன் தயாள் உபாத்யாய நகர், பாலசோர், விஜயவாடா, குர்தா, காட்பாடி, திருச்சிராப்பள்ளி, தன்பத், கௌகாத்தி, சமஸ்திபூர், பிரயாக்ராஜ், இட்டாசி, விசாகப்பட்டினம், செங்கல்பட்டு, பூனா, ஹாஜிப்பூர், ராய்பூர் மற்றும் டாட்டாநகர் ஆகிய இடங்களில் உள்ள இந்திய ரயில்வேயின் உணவு வழங்குதல் மற்றும் சுற்றுலாக் கழகத்தின் , சமையல் கூடங்கள், ரயில்வே காவல் படை இதர அரசுத் துறைகள் மற்றும் தொண்டு நிறுவனங்களின் ஒத்துழைப்போடு இந்த உணவுப்பொட்டலங்கள் வழங்கப்பட்டுள்ளன.
இதில் 6 லட்சத்திற்கும் அதிகமான சமைத்த உணவுப்பொட்டலங்களை ஐ.ஆர்.சி.டி.சி வழங்கி உள்ளது. சுமார் 2 லட்சம் உணவுப் பொட்டலங்களை ஆர்.பி.எஃப் தனது சொந்த நிதி ஆதாரத்தில் இருந்து வழங்கி உள்ளது. சுமார் 1.5 லட்சம் உணவுப்பொட்டலங்களை ரெயில்வே நிறுவனங்களோடு இணைந்து பணியாற்றுகின்ற தொண்டு நிறுவனங்கள் நன்கொடையாக வழங்கியுள்ளன. ஐ.ஆர்.சி.டி.சி, தொண்டு நிறுவனங்கள் மற்றும் அவற்றின் சொந்த சமையல் கூடங்களில் இருந்து தயாரிக்கப்பட்ட உணவுப்பொட்டலங்களை தேவையுள்ளவர்களுக்கு வழங்கியதில் ரெயில்வே பாதுகாப்புப்படை  மிக முக்கியமான பங்கினை ஆற்றியது. 28.03.2020 அன்று 74 இடங்களில் இருந்த 5419 நபர்களுக்கு உணவுப்பொட்டலம் வழங்கியதில் இருந்து இந்தப் பணி தொடங்கியது. தினந்தோறும் இந்த எண்ணிக்கையானது அதிகரித்துக் கொண்டே வந்து 08.04.2020 வரை 313 இடங்களுக்கும் மேலாக சுமார் 6 லட்சம் நபர்களுக்கு ஆர்.பி.எஃப் உணவு வழங்கியுள்ளது. இந்திய ரெயில்வே இன்றும் சுமார் 1 லட்சம் நபர்களுக்கு உணவு வழங்கி தொடர்ந்து செயல்பட்டு வருகிறது.
தகவல் மற்றும் ஒலிபரப்பு அமைச்சகம்
கஜுராஹோ கோயில்கள் ஒரு காவியம், ஆழமான தத்துவ அர்த்தங்கள் சிற்பங்களில் பொதிந்துள்ளன
இயக்குனர்கள் டாக்டர். தீபிகா கோத்தாரி மற்றும் ராம்ஜி ஓமின் ஆகியோர் எடுத்துள்ள 60 நிமிட இந்தி ஆவணப்படம் ‘கஜுராஹோ நானாத் அவுர் முக்தி’ ஆயிரக்கணக்கான ஆண்டுகளுக்கு முந்தைய கஜுராஹோவில் உள்ள 25 கோயில்களின் இடிபாடுகளை ஆவணப்படுத்தியுள்ளது. 53வது இந்திய சர்வதேச திரைப்பட விழாவில் இன்று பத்திரிகை தகவல் அலுவலகம் ஏற்பாடு செய்திருந்த ‘டேபிள் டாக்ஸ்’ அமர்வில் அவர்கள் உரையாற்றினர்.
கஜுராஹோ கோவில்களில் என்ன இருக்கிறது என்பதை பார்வையாளர்களுக்கு காண்பிப்பதே அவர்களின் நோக்கமாக உள்ளது. வேதக் கடவுள்களின் வெளிப்பாடுகளை அவர்கள் அங்கு கண்டறிந்ததாக ராம்ஜி ஓம் அவர்கள் கூறினார். கோயில் சுவர்களில் பொறிக்கப்பட்ட சிற்பங்களில் 33 கோடி இந்துக் கடவுள்கள் உள்ளனர் என்று அவர் தெரிவித்தார். "இது இந்திய கலையின் கலைக்களஞ்சியம்" என்று அவர் மேலும் கூறினார்.
“கஜுராஹோ கோயில்கள் சிற்றின்ப சிற்பங்களுக்கு பிரபலமானது. ஆனால் சிற்றின்பத்திற்கு பின்னால் மறைந்திருக்கும் பல மர்ம மெய்யியல் இதில் உள்ளன” என்று டாக்டர் தீபிகா கோத்தாரி கூறினார்.
சமீபத்தில் தொடங்கப்பட்ட இந்திய நாகரிகத்தின் 24 அத்தியாயங்களின் கீழ் இந்தப் படம் தயாரிக்கப்பட்டுள்ளது. இன்றைய தலைமுறையினர் நமது புராதன கோவில்கள் பற்றி அதிகம் தெரியாதவர்களாக டாக்டர் கோத்தாரி தெரிவித்தார். எனவே, கோயிலின் இடிபாடுகளில் வெளிப்படும் நம் நாட்டின் வளமான பண்டைய தத்துவங்களைப் பற்றி இளைய தலைமுறையினருக்குக் கற்பிப்பதற்காக இந்தப் படத்தை அவர்கள் உருவாக்கியுள்ளனர்.
பாதுகாப்பு அமைச்சகம்
முதலீடு4iDEX மற்றும் மந்தன் 2022 ஆகியவை வரவிருக்கும் பாதுகாப்புக்கு கண்காட்சி 2022 இல் முக்கிய சிறப்பம்சங்களாக இருக்கும்
2018 இல் பிரதமர் திரு நரேந்திர மோடி அவர்களால் தொடங்கப்பட்ட பாதுகாப்பு சிறப்புக்கான புதுமைக் கண்டுபிடிப்புகள் , முக்கியமாகப் பாதுகாப்பு மற்றும் விண்வெளித் துறையில் பல்வேறு பங்குதாரர்களுக்கு ஒரு ஒருங்கிணைந்த தளத்தை வழங்குகிறது. இத்துறையில் தொழில்நுட்ப வளர்ச்சி மற்றும் சாத்தியமான ஒத்துழைப்புகளை மேற்பார்வையிட இது ஒரு குடை அமைப்பாக செயல்படுகிறது.
நவீன இராணுவப் போரில் ஒரு தேசத்தின் திறமையான சக்தியை தீர்மானிப்பதில் புதுமைபடைப்பு படிப்படியாக மிக முக்கியமான காரணியாக மாறி வருகிறது. iDEX போன்ற தளங்கள், பாதுகாப்பு இந்தியா தொடக்கச் சவால்கள்  மற்றும் திறந்த சவால்கள்  போன்ற அதன் முதன்மைத் திட்டங்களின் மூலம் சிக்கலான சவால்களுக்கு இடையூறு விளைவிக்கும் தீர்வுகளைக் கண்டறிய இராணுவத்திற்கு உதவுகிறது. இதை ஒட்டி, இந்திய கடற்படை வெற்றிகரமாக iDEX வெற்றியாளரான சைப் அட்டிமொபைல்ஸ் சேவைகள் நிறுவனத்துக்கு சப்ளை ஆர்டரை வழங்கியுள்ளது.
இன்றுவரை, iDEX ஐந்து சுற்றுகள் பாதுகாப்பு இந்தியா தொடக்கச் சவால்கள்  மற்றும் திறந்த சவால்கள்  3 அறிமுகப்படுத்தியுள்ளது, தனிப்பட்ட கண்டுபிடிப்பாளர்கள் மற்றும் தொடக்க நிறுவனங்களிடமிருந்து 2,000 க்கும் மேற்பட்ட விண்ணப்பங்களைப் பெற்றுள்ளது. மேலும், iDEX ஆனது அதன் மான்ய உதவிக் கட்டமைப்பு, முன்மாதிரி மற்றும் ஆராய்ச்சி உடனடித் தொடக்க ஆதரவு  மூலம் பல தொழில்நுட்பப் பகுதிகளில் திட்டங்களுக்கு நிதியளிக்க முடிந்தது, இது வளரும் தொழில்முனைவோருக்கு ரூ.1.5 கோடி வரை மான்யம் கிடைக்க வழி வகுக்கிறது .
மிகவும் எதிர்பார்க்கப்பட்ட இரு வருட நிகழ்வு, டிஃபென்ஸ் எக்ஸ்போ 2022, தொடங்க உள்ளது, iDEX அதன் ஸ்டார்ட்அப்களை காட்சிப்படுத்தவும் அதன் வெற்றியாளரை அதன் முதன்மை நிகழ்வான மந்தனின் போது வழங்கவும் தயாராக உள்ளது. இந்த ஆண்டு iDEX மூன்று புதிய கூட்டாளர் இன்குபேட்டர்களுடன் புரிந்துணர்வு ஒப்பந்தத்தில்  கையெழுத்திடும், அவைகள் துணிகர மேம்பாடு மற்றும் அறிவியல் மற்றும் தொழில்நுட்பத்தில் முன்னணியில் உள்ளனர்.
iDEX குடும்ப அமைப்புகளாலும் உற்சாகத்திலும் வளர்ந்து வருவதால், Invest4iDEX என்ற தனித்துவமான நிகழ்வைத் தொடங்கி , புகழ்பெற்ற முதலீட்டாளர்கள் மற்றும் துணிகர முதலீட்டாளர்களை அழைக்கிறது, அதே நேரத்தில் நேரடிப் பார்வையாளர்களுக்கு தம்மைக் காட்சிப் படுத்தி அதன்முலம் முதலீடுகள் மற்றும் எதிர்காலத்திற்கான வாய்ப்புகளை உருவாக்குவதற்கும் வாய்ப்பளிக்கிறது. .
ஸ்டார்ட்அப்கள், கல்வித்துறை மற்றும் தனியார் தொழில்துறைக்கான பாதுகாப்பு R&D பட்ஜெட்டில் சமீபத்தில் அறிவிக்கப்பட்ட 25 சதவீத ஒதுக்கீடு, புதுமை ஈடுபாட்டாளர்களை அதிநவீன தயாரிப்புகளை மேம்படுத்தவும் மற்றும் தொழில்நுட்ப தீர்வில் புரட்சியை ஏற்படுத்தவும் ஊக்குவித்துள்ளது. பொதுவான அபிலாஷைகளுக்கு ஏற்ப, iDEX பல்வேறு அறிவு அமர்வுகளை ஏற்பாடு செய்கிறது.
iDEX ஆனது, இந்தியாவின் வலுவான அறிவியல், தொழில்நுட்பம் மற்றும் ஆராய்ச்சித் திறன் தளத்தைப் பயன்படுத்தி, பாதுகாப்பு கண்டுபிடிப்புகளில் புதிய திறன்களை உருவாக்க முடியும். பாதுகாப்பு கண்டுபிடிப்புகளை பக்கம் பார்வையாளர்களை விழிப்பு உணர்திறன் பெறச் செய்ய வேண்டியதன் அவசியத்தை நோக்கி வளரும் தொழில்முனைவோரின் புரிதல் மேலும் பூர்த்தி செய்ய இந்த திட்டத்தின் மூலம் வழங்கப்படும் ஆதரவு உதவும்.
பிரதமர் அலுவலகம்
மத்தியப் பிரதேசத்தில் உள்ள சாலையோர வியாபாரிகளுடன் செப்டம்பர் 9 அன்று பிரதமர் உரையாடவிருக்கிறார்
மத்தியப் பிரதேசத்தில் உள்ள சாலையோர வியாபாரிகளுடன் 2020 செப்டம்பர் 9 அன்று 'சுவநிதி சம்வாத்' என்னும் நிகழ்ச்சியின் மூலம் பிரதமர் திரு நரேந்திர மோடி உரையாடவிருக்கிறார்.
கொவிட்-19-ஆல் பாதிக்கப்பட்ட ஏழ்மை நிலையில் உள்ள சாலையோர வியாபாரிகள் தங்களின் வாழ்வாதார நடவடிக்கைகளை மீண்டும் தொடங்குவதற்காக 2020 ஜூன் 1 அன்று பிரதமரின் சுவநிதி திட்டத்தை இந்திய அரசு தொடங்கியது.
மத்தியப் பிரதேசத்தில் 4.5 லட்சம் சாலையோர வியாபாரிகள் இந்தத் திட்டத்தில் இணைந்துள்ள நிலையில், 4 லட்சத்துக்கும் அதிகமான வியாபாரிகளுக்கு அடையாள எண்ணும் வர்த்தக சான்றிதழும் வழங்கப்பட்டுள்ளன. தகுதியுடைய 2.45 லட்சம் பயனாளிகளின் விண்ணப்பங்கள் இணையதளத்தின் மூலம் வங்கிகளுக்கு அனுபப்பட்டு, ரூ 140 கோடி நிதியுதவி சுமார் 1.4 லட்சம் சாலையோர வியாபாரிகளுக்கு வழங்க ஒப்புதல் அளிக்கப்பட்டுள்ளது. மொத்த விண்ணப்பங்களில் 45 சதவீதம் மத்தியப் பிரதேசத்தில் இருந்து மட்டுமே வந்திருக்கும் நிலையில், ஒப்புதல் அளிக்கப்பட்ட மொத்த விண்ணப்பங்களின் எண்ணைக்கையில் இம்மாநிலமே முன்னணியில் உள்ளது.
378 உள்ளாட்சி அமைப்புகளில் உள்ள பொது இடங்களில் எல் ஈ டி திரைகள் அமைப்பட்டு மத்தியப் பிரதேசத்தில் உள்ள பயனாளிகள் இந்த நிகழ்ச்சியைக் காண ஏற்பாடு செய்யப்பட்டுள்ளது.
இணையம் மூலமாகவும் இந்த நிகழ்ச்சி ஒளிபரப்பப்படவுள்ள நிலையில், அதற்கான பதிவை https://pmevents.ncog.gov.in/ என்னும் மைகவ் இணைப்பின் மூலம் செய்து கொள்ளலாம்.
மத்தியப் பிரதேச முதல்வர் திரு சிவ்ராஜ் சிங் சவுஹானும் காணொலி மூலம் இந்த நிகழ்வில் பங்கேற்பார்.
மாநிலத்திலுள்ள 3 பயனாளிகள் அவர்கள் விற்பனை செய்யும் இடத்திலிருந்தே மெய்நிகர் முறையில் இணைக்கப்பட்டு, அவர்களுடன் பிரதமர் உரையாடுவார். இத்திட்டத்தை பற்றி மாநிலத்தால் தயாரிக்கப்பட்ட திரைப்படம் ஒன்று இந்த நிகழ்ச்சியின் போது திரையிடப்படும்.
(
பாதுகாப்பு அமைச்சகம்
பாதுகாப்புக் கண்காட்சியில் திறனுக்குச் சவால்: போட்டிகளில் வென்ற மாணவர்களுக்கு அமைச்சர் பாராட்டு
காஞ்சிபுரம் மாவட்டம் திருவிடந்தையில் கிழக்குக் கடற்கரைச் சாலையில் பாதுகாப்புத் துறை கண்காட்சியை  ஒட்டி மாணவர்களிடையே “பிரச்சினைகளுக்கான தீர்வு: பாதுகாப்புக் கண்காட்சி 2018” என்ற தலைப்பில் நடைபெற்ற திறனறியும் பொதுநிலைப் போட்டி  நடைபெற்றது. அதில் பங்கேற்ற மாணவர்களுக்கு பாதுகாப்புத் துறை அமைச்சர் திருமதி நிர்மலா சீதாராமன் இன்று பரிசுகளை வழங்கினார்.
“பாதுகாப்புக் கண்காட்சியில் பிற அம்சங்களை விட மிகவும் சுவாரஸ்யமானது இந்த நிகழ்வு” என்று குறிப்பிட்ட பாதுகாப்புத் துறை அமைச்சர், “மாணவர்கள் பொதுவாக அறிவியல் தொழில்நுட்பத்திலும் குறிப்பாக பாதுகாப்புத் தொழில்நுட்பத்திலும் செலுத்தும் பங்களிப்பு பாராட்டுக்குரியது. இளம் மாணவர்கள் தங்களது தீவிரமான படிப்புக்கு இடையிலும் பல்வேறு தீர்வுகளைக் கொண்டிருக்கும்போது, நாட்டுக்கு சிறந்த எதிர்காலம் இருப்பதைக் காண்கிறேன்” என்று குறிப்பிட்டார்.
போட்டிகளில் வெற்றி பெற்றவர்கள் தொடர்ந்து நல்ல பணிகளை மேற்கொள்வதற்கு ஊக்கம் அளித்த அமைச்சர் நிர்மலா சீதாராமன், இத்தகைய திறன்களைக் கொண்ட இளைஞர்களின் ஆற்றலை எதிர்காலத்தில் பயன்படுத்துவதுவதற்குக் காத்திருக்கிறது என்று குறிப்பிட்டார்.
பாதுகாப்பு அமைச்சகம்
கொவிட்-19 இரண்டாம் அலைக்கு எதிரான போராட்டத்தில், விமானப்படையும், கடற்படையும் போர்க்கால அடிப்படையில் ஒத்துழைப்பை அளித்து வருகின்றன.
தற்போதைய கொவிட்-19 சூழலை சமாளிக்க, மருத்துவ சாதனங்களை அதிகரிக்க தேவையான போக்குவரத்து உதவிகளை வழங்குவதில் இந்திய விமானப்படையும், கடற்படையும் அயராது பணியாற்றி வருகின்றன. மே 10ம் தேதி காலை வரை, இந்திய விமானப்படை விமானங்கள், 534 பயணங்கள் மூலம் நாட்டின் பல பகுதிகளில் இருந்து 336 ஆக்ஸிஜன் கன்டெய்னர்களில் 6,420 மெட்ரிக் டன் ஆக்ஸிஜன் மற்றும் இதர மருத்துவ சாதனங்களை கொண்டு வந்துள்ளன.
ஜாம்நகர், போபால், சண்டிகர், பனாகர், இந்தூர், ராஞ்சி, ஆக்ரா, ஜோத்பூர், பெகும்பேட், புனே, சூரத், ராய்ப்பூர், உதய்ப்பூர், மும்பை, லக்னோ, நாக்பூர், குவாலியர், விஜயவாடா, பரோடா, திமாபூர் மற்றும் ஹிண்டன் ஆகிய இடங்களுக்கு விமானப்படை விமானங்கள் சென்றுள்ளன.
84 சர்வதேச பயணங்களையும் இந்திய விமானப்படை விமானங்கள் மேற்கொண்டு, மொத்தம் 1,407 மெட்ரிக் டன் திறனுள்ள, 81 கிரையோஜெனிக் ஆக்ஸிஜன் சேமிப்பு கன்டெய்னர்கள், 705 ஆக்ஸிஜன் செறிவூட்டிகள் மற்றும் ஜியோலைட் ஆகியவற்றை கொண்டு வந்துள்ளன. இவைகள் சிங்கப்பூர், துபாய், தாய்லாந்து, இங்கிலாந்து, ஜெர்மனி, பெல்ஜியம், ஆஸ்திரேலியா, இந்தோனேஷியா மற்றும் இஸ்ரேல் ஆகிய நாடுகளில் இருந்து கொண்டுவரப்பட்டன.
‘‘சமுத்திர சேது -2’’ திட்டத்தின் ஒரு பகுதியாக இந்திய கடற்படை கப்பல்கள் ஐஎன்எஸ் ஐராவத், திரிகண்ட், கொல்கத்தா போன்ற போர்க் கப்பல்கள் நட்பு நாடுகளிடம் இருந்து முக்கியமான கொவிட்-19 மருத்துவ பொருட்களை இன்று கொண்டுவந்துள்ளன. ஐஎன்எஸ் தல்வார் போர் கப்பல் கடந்த மே 5ம் தேதி அன்று நிவாரணப் பொருட்களை கொண்டு வந்தது. அவற்றின் விவரம்:
ஐஎன்எஸ் ஐராவத் கப்பல், சிங்கப்பூர் துறைமுகத்திலிருந்து 8 கிரையோஜெனிக் ஆக்ஸிஜன் டேங்குகள், 3,898 ஆக்ஸிஜன் சிலிண்டர்கள், இதர மருத்துவ பொருட்களுடன் இன்று விசாகப்பட்டினம் வந்தடைந்தது.
ஐஎன்எஸ் திரிகண்ட் போர்க்கப்பல், கத்தாரில் உள்ள தோகா துறைமுகத்திலிருந்து 40 மெட்ரிக் டன் திரவ ஆக்ஸிஜனை, மும்பைக்கு இன்று காலை கொண்டு வந்தது.
ஐஎன்எஸ் கொல்கத்தா போர்க்கப்பல், கத்தார் மற்றும் குவைத்திலிருந்து 400 ஆக்ஸிஜன் சிலிண்டர்கள், 2 திரவ மருத்துவ ஆக்ஸிஜன் கன்டெய்னர்கள், 47 ஆக்ஸிஜன் செறிவூட்டிகள் ஆகியவற்றை நியூ மங்களூர் துறைமுகத்துக்கு இன்று கொண்டு வந்தன.
ஐஎன்எஸ் தல்வார் போர்க்கப்பல், பஹ்ரைனிலிருந்து 2 ஆக்ஸிஜன் கன்டெய்னர்களை நியூ மங்களூர் துறைமுகத்துக்கு கடந்த 5ம் தேதி கொண்டு வந்தது.
இவை தவிர ஐஎன்எஸ் கொச்சி, தபால், ஜலஸ்வா, சர்துலேர் போன்ற கப்பல்கள் நட்பு நாடுகளிடம் இருந்து கொவிட் நிவாரண பொருட்களை கொண்டுவரவுள்ளன.
------
(Visitor Counter : 189
ஆயுஷ்
பாரம்பரிய மருத்துவ முறைகளிலான துறையில் இந்தியா மற்றும் காம்பியா இடையே புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு.நரேந்திர மோடி தலைமையிலான மத்திய அமைச்சரவை, இந்தியா மற்றும் காம்பியா இடையே பாரம்பரிய மருத்துவ முறைகளிலான துறையில் புரிந்துணர்வு ஒப்பந்தத்திற்கு பின்னேற்பு ஒப்புதல் அளித்துள்ளது. குடியரசுத் தலைவர் திரு.ராம் நாத் கோவிந்த் வருகையின் போது ஜூலை 31, 2019-ல் இந்த புரிந்துணர்வு ஒப்பந்தம் காம்பியாவில் கையெழுத்திடப்பட்டது.
இந்தியா மற்றும் காம்பியா இடையே பாரம்பரிய மருத்துவ முறைகளை மேம்படுத்துவதற்கான கட்டமைப்புக்கு புரிந்துணர்வு ஒப்பந்தத்தில் வகை செய்யப்பட்டுள்ளது. இதன் மூலம் இரு நாடுகளும் இந்தத் துறையில் பரஸ்பரம் பயன்பெறும். புரிந்துணர்வு ஒப்பந்தத்தில் குறிப்பிடப்பட்டுள்ள செயல்பாடுகள், காம்பியாவில் ஆயுஷ் மருத்துவ முறைகளை ஊக்குவிக்கும் வகையில் முக்கியத்துவம் அளிக்கப்பட்டுள்ளது.
புரிந்துணர்வு ஒப்பந்தத்தின் விளைவாக, மருத்துவர்களின் பயிற்சிக்காக நிபுணர்களின் பரிமாற்றம் மற்றும் விஞ்ஞானிகள் பாரம்பரிய மருத்துவ முறைகளில் கூட்டாக ஆய்வு மேற்கொள்வது ஆகியவை மருந்து உற்பத்தி மேம்பாட்டிலும் மற்றும் பாரம்பரிய மருத்துவ நடைமுறையிலும் புதிய கண்டுபிடிப்புகளுக்கு உந்துதலை அளிக்கும் என்று எதிர்பார்க்கப்படுகிறது.
குறு சிறு மற்றும் நடுத்தர தொழில் துறை அமைச்சகம்
வெற்றிக்கதை: தேசிய சிறுதொழில்கள் கழகத்தின் பயிற்சித் திட்டம் சுஜாதாவை தற்சார்புடையவராக மாற்றியது
இமாச்சலப்பிரதேசம் மண்டியைச் சேர்ந்தவர் சுஜாதா. குறு சிறு மற்றம் நடுத்தர தொழில்களின் கீழ் தேசிய சிறுதொழில்கள் கழகத்தின் ஆடை வடிவமைப்பில் ஓராண்டு காலம் பயிற்சி பெற்றார். துணி வெட்டுதல், தைத்தல் மற்றும் இதர தையல் தொழில்நுட்பங்களை இங்கு பயின்றார்.
இந்தப் பயிற்சிக்குப்பின் தமக்கு சொந்தமாக ஷாலு ஆடையகத்தைத் தொடங்கினார். இதன் மூலம் மாதந்தோறும் ரூ.10,000 வருவாய் ஈட்டி தற்சார்புடையவராக மாறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819006